
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.


	Targedau

	Targed 1
Parhau i gryfhau eich hymgysylltiad â llenyddiaeth a sgiliau beirniadol drwy ddarllen mwy o erthyglau academaidd a gwaith awduron allweddol yn y maes.


	Targed 2
Prawf ddarllen y rhestr gyfeirnodi yn ofalus er mwyn dileu man wallau cyfeirnodi (e.e. gweler sylwadau pellach ar y gwaith, t.11-14).  gan gydymffurfio â chanllawiau cyfeirnodi y brifysgol.

	Targed 3
Defnyddio mwy o ferfau cryno, a gellid cysylltu paragraffau yn well mewn mannau hefyd a bydd y Banc Brawddegau Academaidd   yn gymorth gyda hyn.





Bwriad yr aseiniad yma yw i drafod ymyrraeth i gefnogi dysgu a datblygiad disgybl penodol o fewn Cyfnod Allweddol 2 (CA2). Bwriedir trafod cefndir y disgybl gan gynnwys anghenion academaidd a hefyd cymdeithasol. Byddaf yn ystyried manteision yr ymyrraeth yma i alluogi cynnydd y disgybl, ond hefyd cyfyngiadau’r ymyrraeth a pa heriau sydd yn amlygu wrth ymarfer yr ymyrraeth yma. Yn bennaf byddaf yn archwilio sut mae’r heriau yma yn effeithio ar datblygiad y disgybl.
Dewiswyd canolbwyntio ar ddisgybl o flwyddyn 4, ac am bwrpas yr aseiniad yma byddaf yn rhoi ffug enw Dan i’r disgybl a ffug enw’r ysgol sef Ysgol Cae Coch. I gydymffurfio gyda chanllawiau BERA (2018) trwy sicrhau anhysbysrwydd. Mae’r ysgol wedi’i leoli mewn ardal drefol yn Ne Cymru ac maent yn ysgol fawr efo bron 400 disgybl. Mae Dan yn fachgen 8 mlwydd oed sy’n wynebu heriau iaith a chyfathrebu yn y dosbarth a thu allan. Mae Dan yn fachgen tawel iawn a bron byth yn ymateb i drafodaethau yn y dosbarth, i ddieithriaid ymddangoswyd yn swil ac wedi diflasu ar adegau. Mae Dan yn mwynhau amser tu fas yn chwarae yn yr awyr agored ac yn mwynhau tasgau corfforol. Iaith Saesneg yn unig sydd i gael yng nghartref Dan.
Mae nifer o ymyraethau gwahanol sy’n bodoli i helpu datblygu sgiliau iaith a llythrennedd plant, ond am bwrpas yr aseiniad yma dewiswyd ymyrraeth o’r enw Speech/Language Link. Mae’r ymyrraeth yma yn canolbwyntio ar ddatblygiad iaith trwy archwilio sgiliau cyfathrebu a chyflwyniad i ffoneg. Mae gan yr ymyrraeth yma botensial i helpu Dan ddatblygu hyder wrth gyfathrebu ond hefyd adeiladu ar eirfa newydd a’r sgiliau i adnabod y gwahanol seiniau sy’n cysylltu gyda gwanhaol llythrennau. Mae’r ymyrraeth yma yn cynnwys gweithgareddau a gemau yn defnyddio lluniau o wrthrychau gwahanol i annog sgwrs a thrafodaeth. Mae’r ymyrraeth yn digwydd mewn grwpiau o ddau neu tri er mwyn creu awyrgylch naturiol i drafod, ond hefyd i hwyluso’r gweithgareddau gan gynnwys elfen gystadleuol. Mae’r ymyrraeth hefyd yn ennyn seiniau gwahanol, yn aml mae plant sydd gan anawsterau llafar hefyd yn dangos anawsterau llythrennedd (Stackhouse & Wells, 1997). Yn debyg pwysleisiwyd Mc Neill et al (2009) pwysigrwydd ymyraethau er mwyn gwella canlyniadau ysgrifenedig dysgwyr, yn bennaf dyma elfen i ystyried wrth i Dan symyd lan yr ysgol. 
Yn ystod y blynyddoedd diwethaf sonnir Donaldson (2015) am y pwysigrwydd sydd gan iaith, ac nid yn unig ar gyfer cyfathrebu effeithiol ond ar gyfer dysgu, myfyrio a chreadigrwydd. Ymhellach, mae’n glir o fewn canllawiau’r Cwricwlwm i Gymru mae iaith yn cymryd safle sylfaenol trwy ymddangos o fewn y Pedwar Diben a’r Meysydd Dysgu a Phrofiad (MdaPH). Mae MdaPH Iaith, Llythrennedd, a Chyfathrebu yn rhoi’r cyfle i ddysgwyr ddod yn unigolion iach, hyderus sy’n barod i fyw bywyd fel aelodau gwerthfawr o gymdeithas (Llywodraeth Cymru, 2020, tud 23). Mae’r sgiliau a ddatblygir trwy ieithoedd, llythrennedd a chyfathrebu yn allweddol i alluogi dysgwyr i fynegi ei hunain yn hyderus, a bod yn agored i ddatblygu perthnasoedd gydag eraill (Llywodraeth Cymru, 2020, tud 135).
Gwelir Language/Speech Link fel offer sy’n galluogi athrawon a staff i asesu am anawsterau mewn dealltwriaeth iaith lafar a rhoi cymorth angenrheidiol. Mae’r ymyrraeth yma yn targedu’r thema iaith a llythrennedd er mwyn cefnogi Dan efo’i anhawster maent yn wynebu wrth gyfathrebu a defnyddio iaith. Mae’r ymyrraeth yma yn gallu helpu staff i adnabod y plant sydd efo anawsterau mwy cymhleth, ble efallai bydd angen cymorth allanol fel therapydd lleferydd ac iaith. Er hynny mae’r Llywodraeth Cymru (2004) yn argymell yr angen mewn rhai achosion i fonitro cynnydd y disgybl o fewn y rhaglenni iaith fel hyn, a gwerthuso rheolaidd gan therapydd lleferydd ac iaith. Maent yn pwysleisio’r pwysigrwydd cydweithio effeithiol rhwng yr ysgol a chymorth allanol er mwyn sicrhau mae camau mewn lle i’r plentyn datblygu (Llywodraeth Cymru, 2004). Yn dilyn o’r asesiadau yma, mae’r ysgol yn defnyddio’r argymhellion i roi strategaethau a gweithgareddau mewn lle i’r dysgwr, trwy weithgareddau grŵp yn canolbwyntio ar sgiliau geirfa, geirfa cysyniad, a ffoneg. 
Mae’r ymyrraeth yn digwydd dwywaith yr wythnos, ac maent yn para 20 munud. Bydd aelod staff dynodedig yn arwain yr ymyrraeth, mewn ystafell arbennig am ymyraethau iaith a llythrennedd. Bydd y dysgwyr yn cymryd rhan yn yr ymyrraeth fel grŵp o ddau neu tri a bydd yr ymyrraeth yma yn digwydd yn ystod gwersi. Mae’r sesiynau yma yn dilyn ei gilydd ac yn ailymweld a gweithgareddau er mwyn adeiladu’r sgiliau. Credir Watson am yr effaith o ddrilio er mwyn ddatblygu’r cof yn enwedig wrth ddefnyddio iaith (Malone, 2017). Er hynny, dadleua Donaldson (2015) yn hytrach nag ailadrodd a drilio, mae angen alluogi’r cyfle i ddysgwyr ymestyn ac egluro eu meddwl.Un o’r gweithgareddau bydd yr ymyrraeth yn gweithredu yw arddangos dau lun o wahanol wrthrychau fel ffrwythau, wedyn bydd yr aelod o staff yn arwain trafodaeth trwy gofyn nifer o gwestiynau. Bydd y dysgwyr yn cymryd tro i ateb. Bydd y cwestiynau yn gofyn beth yw’r gwrthrych, pam rydym ni’n defnyddio, beth sy’n arbennig amdano, a sut mae’n teimlo neu arogli. Bydd y dysgwyr wedyn yn cymharu’r ddau trwy drafod fel grŵp am y gwahaniaethau a’r pethau tebyg. Bydd yr aelod o staff yn ailadrodd yr un gemau sy’n cynnwys yr un geiriau a brawddegau, er mwyn i’r dysgwyr adeiladu ar y sgil. Mae un o’r gemau yn defnyddio dis a bwrdd gair, wrth i’r dysgwr taflu’r dis mae angen iddynt symud eu cownter heibio’r gair ac yna glanio ar air penodol, er enghraifft teganau. Bydd angen i’r dysgwyr meddwl am tegannau gwahanol mewn amser penodol. Bydd yr aelod o staff yn defnyddio amserydd tywod i hwyluso’r dysgu. 
Mae gwahanol ddamcaniaethau’n bodoli yn y llenyddiaeth ynghylch sut mae plant yn dysgu a datblygu iaith, sonnir Mc Gilvray (2014) am waith enwog gan cynhenidydd Chomsky am y broses fiolegol i ddysgu iaith, sonnir am y ddyfais iaith sydd gan bob person sy’n galluogi iddynt ddysgu unrhyw iaith ddynol. Pwysleisir Chomsky (2006) bod gramadeg yn gyffredinol, nid oes angen dysgu iaith, maent yn bodoli yn naturiol yn yr ymennydd wrth i ni gael ei eni. Dadleua (Ryder, 2018) mae datblygiad iaith yn unigryw i ni fel bodau dynol, a ni fydd pob dysgwr yn datblygu iaith ar yr un gyfradd. Yn yr un ffordd mae damcaniaeth ymddygiadol Vygotsky yn gosod iaith o fewn gweithgaredd ymarferol, trwy ryngweithio cymdeithasol mae iaith lafar yn datblygu (Sawyer & Stetsenko, 2018). Cred ganolog mae theori Vygostky wedi seilio arnynt yw’r syniad bod sgiliau iaith plant yn cael ei siapio gan ryngweithiadau efo eraill mwy gwybodus (Alharbi, 2023). Yn debyg mae theori ymddygiadol wedi datblygu gan Skinner sy’n pwysleisio’r effaith mae amgylchedd cymdeithasol yn cael ar y datblygiad o sgiliau iaith (Alharbi, 2023). Gwelir elfennau o theori Vygotsky yn yr ymyrraeth dewiswyd, oherwydd y syniadau am ryngweithio effeithiol i ddatblygu iaith lafar. Mae’r ymyrraeth yma wedi’i seilio ar ennyn sgwrs a thrafodaeth rhwng y dysgwyr, ac felly mae’n wir i weld syniadau Vygotsky yn arddangos yn yr ymyrraeth yma.
Yn anffodus mae’r niferoedd o blant efo anawsterau iaith yn cynyddu, gwelir graff yn Atodiad B. Mae penaethiaid yn pryderu am nifer o ddysgwyr sydd yn cyrraedd ysgol efo anawsterau lleferydd a chyfathrebu, does dim atebion clir i esbonio pam, dywed rhai mae’n amser sgrin neu ddiffyg amser cymdeithasu tu allan yr ysgol (Gross, 2018). Gall ystyried effeithiau Covid hefyd oherwydd diffyg cyfleoedd i’r plant cymdeithasu. Awgryma Ryder (2018) gall fod o ganlyniad i rwystrau ffisegol, amgylcheddol neu bersonol. Ar gyfer Dan, efallai bydd cynnig gweithgareddau i gymryd adref i ddatblygu’r sgiliau yn helpu, a hefyd i gynnig Dan i fynychu clwb ar ôl ysgol neu amser cinio. Bydd hwn yn gyfle i Dan ddefnyddio’r sgiliau maent yn datblygu yn y sesiynau ymyrraeth mewn cyd-destun arall, sydd yn ymateb i ganllawiau’r Cwricwlwm i Gymru (Llywodraeth Cymru 2020).
Nid oes canllawiau clir yn bodoli i gyfleu beth sy’n gweithio gorau wrth ddysgu iaith, mae llawer o newidynnau i ystyried fel yr addysgeg, yr ystafell dosbarth, a’r cyd destunau diwylliannol (Smith & Conti, 2016). Er hynny, er nad ydynt yn digwydd ym mhob ysgol, mae dysgwyr yn dysgu fwy nawr trwy dechnolegau digidol, mae gwahanol lwyfannau dysgu iaith yn bodoli i ddysgwyr rhannu gwaith gyda’i chyfoedion a’u hathrawon (Painter & Bamfield, 2014). Cyhoeddwyd Y Llywodraeth Cymru (2021) mae iaith lafar yn bwynt dechrau cyn sgiliau llythrennedd, mae dysgwyr yn raddol yn datblygu ymwybyddiaeth well o iaith trwy gyfathrebiad siarad neu trwy ddulliau eraill. Awgryma Gross (2018) mae proses o gaffael iaith mewn ffurf diagram “The Language Development Pyramid”, gwelir enghraifft yn Atodiad A. Pwysleisiwyd Gross (2018) yr angen i sicrhau mae plant efo’r gallu i wrando ar eraill yn gyntaf, cyn datblygu’r sgil i allu mynegi eu hunain ac yna cyfathrebu trwy siarad. Mae Guldberg (2009) yn mynegi’r angen i’r elfen chwarae bodoli i ddatblygu iaith plant, yn enwedig chwarae rôl er mwyn iddynt ddatblygu’r gallu i ddefnyddio iaith mewn gwahanol gyd destunau yn hyderus. 
Mae dilyniant Dysgu yn sylfaenol i’r Cwricwlwm i Gymru gan mae canllawiau clir i’w gael am sut dylai dysgwyr datblygu i gyrraedd eu llawn botensial, beth bynnag yw eu hanghenion neu gefndir (Llywodraeth Cymru, 2020). Trwy gadw Dan fel prif ffocws, mae’n glir i weld mae’r Cwricwlwm yn cefnogi pob dysgwr, ac mae agen i’r ysgol sicrhau mae cynllun mewn lle er mwyn i Dan ddatblygu a symud ar eu dilyniant dysgu. Mae’r Llywodraeth Cymru (2020) yn cyflwyno un continwwm sy’n helpu sicrhau taith syml i’r dysgwyr ar gyflymder priodol, mae hwn yn golygu mae’r dysgwr yn cael ei chefnogi i gyrraedd ei botensial (Llywodraeth Cymru, 2020).
Yn dilyn adolygiad Donaldson yn (2015), mae addysg yng Nghymru wedi addasu canllawiau’r Cwricwlwm o ran dilyniant dysgu plant. Mae nawr gan y Cwricwlwm i Gymru ‘Camau Cynnydd’ i gyfeirio atynt ym mhob MdaPh, er mwyn sicrhau cynnydd i bob unigolyn, gan mae pwyslais nid ar ddisgwyliadau cyffredinol ond ar daith dysgu pob dysgwr. Mae'r pwynt yma yn allweddol i ddatblygiad Dan wrth ystyried y camau sydd mewn lle er mwyn iddo wneud cynnydd efo iaith mewn ffordd eu hun ac ar gyflymder eu hun. Wrth i Dan gymryd rhan yn yr ymyrraeth yma yn wythnosol, mae’n rhoi cyfle i’r staff gweld yn union ble maent wedi cyrraedd mewn nifer o wythnosau trwy gynllunio ymlaen llaw ac i weithredu ymagwedd hyblyg yn ystod y sesiynau.  
Ym MdaPh Ieithoedd, llythrennedd a chyfathrebu mae gwybodaeth yn dangos sut y gallai deilliannau cyflawniad dangos cynnydd. Gall dangos technegau fydd yn galluogi mwy o gyfathrebu, er mwyn adeiladu mwy o hyder wrth sgwrsio am amrywiaeth o bynciau (Donaldson, 2015). Mae’r ymyrraeth dewisaf yn ymgorffori’r deilliannau yma trwy’r cyfle i gyfathrebu yn hyderus ac yn gyfforddus mewn amgylchedd naturiol a ddiogel. Ymhellach, mae’r ymyrraeth yma yn defnyddio lluniau fel ymagwedd i annog trafodaeth am wahanol bynciau fel ffrwythau neu lysiau, ac yna cymharu’r gwahanol luniau i annog sgwrs a thrafodaeth. 

Yn ddiweddar mae Addysg Cymru (2023) wedi gweithio ar brosiect i helpu athrawon a staff o amgylch Cymru i ehangu eu dealltwriaeth am gynnydd dysgu. Mae’r prosiect yn canolbwyntio yn benodol ar archwilio’r llenyddiaeth i ddeall y berthynas rhwng y Cwricwlwm, asesu, addysgeg a dilyniant dysgu. Mae Dan yn unigolyn mewnblyg a swil yn y dosbarth, ac felly mae’r canllawiau yma ble bydd Dan ar gontinwwm eu hun yn sicrhau mae athrawon a staff yn ymwybodol o strategaethau asesu, a gwahanol dechnegau addysgeg er mwyn cefnogi Dan ar ei thaith cynnydd. Mae’n bwysig cofio ni fydd un strategaeth dysgu yn gweithio gyda phob plentyn, ac felly yn arbennig i Dan fydd angen defnyddio amrywiaeth o dechnegau a chyfleoedd i ysgogi’r dysgu. Trwy adeiladu ar gryfderau’r dysgwr, ond hefyd eu diddordebau er mwyn creu amgylchedd cyfforddus a chynhwysol (Ryder, 2013).

Mae yna nifer fawr o farnau am ystyr cynnydd, dywed Heritage (2008) bod dysgu yn daflwybr o ddatblygiad sy’n cysylltu gwybodaeth, cysyniadau a sgiliau. Mae dilyniant yn hollbwysig oherwydd mae’n hanfod dysgu, ond yn bennaf mae’n hanfodol i ni fel unigolion ac ein cymdeithas (International Edicational Assessment Network, 2020). Gan ganolbwyntio ar gynnydd Dan, mae’r ymyrraeth yma yn digwydd dwywaith yr wythnos a does dim modd rhoi amser neu hyd ar ei ddatblygiad yn ystod y sesiynau. Dywed Llywodraeth Cymru (2021) fod cynnydd mewn dysgu yn broses o wella gwybodaeth a sgiliau dros amser, ac yn hollbwysig er mwyn symud ymlaen i sefyllfaoedd tu hwnt i’r ysgol. Mae’r ymyrraeth yma yn rhoi camau mewn lle, er mwyn sicrhau mae Dan yn gwneud camau bach er mwyn cyrraedd eu llawn botensial. Yn ôl Llywodraeth Cymru (2008) dylai dysgwyr barhau i fireinio’r sgiliau trwy dasgau grŵp ac annibynnol, sy’n symud o ddibynnol i’r annibynnol mewn gwahanol gyd-destunau.
Penderfynwyd ar yr ymyrraeth yma ar gyfer Dan, oherwydd mae’n canolbwyntio ar y sgil i drafod ac i fynegi syniadau mewn sefyllfa grŵp. Mae Dan bron byth yn ymuno mewn a thrafodaethau yn y dosbarth ac yn chwarae tu allan heb gyfathrebu gyda’r plant arall. Mae’r ymyrraeth yma yn gallu cryfhau’r sgil o feddwl am y pwnc mewn ffurf llun neu wrthrych, ac yna mae’n gallu gorfodi Dan i feddwl ac i siarad yn hyderus mewn sefyllfa lai o faint ac nid o flaen yr holl ddosbarth. Sylweddolir Dowdall et al (2020) mae ymyraethau grŵp yn llawer mwy effeithiol yn hytrach nag ymyrraeth un i un am ganlyniadau iaith. Elfen bwysig i’r ymyrraeth yma yw defnyddio cwestiynu, awgryma Smith a Conti (2016) un o’r sgiliau mwyaf pwysig fel ymarferwyr iaith yw’r rhyngweithiad llafar gyda’r dysgwyr, mae cwestiynu bennaf yn gallu datblygu’r sgil o wrando ac ymateb.
Bwriedir trafod manteision a’r heriau defnyddio’r ymyrraeth yma oherwydd mae’n bwysig cadw Dan mewn ffocws wrth feddwl am gyfle mae’r ymyrraeth yn rhoi iddynt, ac yna cwestiynu ydy’r ymyrraeth yma'r un gorau a mwyaf addas i Dan. Mae’r ymyrraeth yn galluogi Dan i deimlo’n gyfforddus mewn ystafell ddiogel a chartrefol ble maent yn teimlo’n hyderus i siarad yn uchel. Cynigwyd Rose et al (2016) am greu amgylchedd cytbwys, sydd yn galluogi parodrwydd i ddysgu wrth ystyried lefelau sŵn. Bwriedir gweithredu’r ymyrraeth yma gan aelod o staff sydd wedi’i ymlacio ac yn siarad efo llonyddwch yn enwedig ar ddechrau’r ymyrraeth, er mwyn iddynt ddeall yn glir sut mae Dan eisiau cymryd rhan a chyfathrebu. Mae’n hollbwysig deall sut mae’r plentyn am gymryd rhan gan gynnwys iaith cyfathrebu a’r dull (Llywodraeth Cymru, 2021). 
Mae’n wir hefyd ystyried bydd cyfle i Dan ddefnyddio sgiliau cymdeithasu, trwy weithio mewn parau a grwpiau bach yn ystod y sesiynau. Dywed Law et al (2017) mewn sefyllfaoedd grŵp, mae’r plant yn elwa o’r cyfleoedd i ryngweithio a dysgu oddi wrth ei gilydd. Yn yr un ffordd, mae gwaith pâr yn golygu mae dysgwyr yn gallu siarad a gwrando yn effeithiol. Mae’r cyfle iddynt helpu ei gilydd a does dim lefelau o embaras, oherwydd does dim pwysau arnynt i siarad o flaen pawb (Smith & Conti 2016). 
Mae’n bwysig cofio’r sgil gwrando wrth feddwl am Dan a’u hanhawster gydag iaith, gall yr ymyrraeth Speech/Language Link cynnig cyfle i Dan datblygu sgiliau gwrando ac ymateb, ond yn bennaf alluogi’r athro neu aelod o staff i asesu’r sgiliau gwrando Dan yn fanylach. Mae gweithgaredd sydd wedi cynllunio i godi ymwybyddiaeth y dysgwr o’u hamgylchedd clywedol yn elfen gyffredin mewn fwyafrif o ymyraethau, a gall yr elfen hon fod yn allweddol mewn ymyraethau llwyddiannus ac effeithiol (Law et al, 2017). Gan fydd gemau ac elfen gystadleuol bydd cyfle i Dan rhyngweithio gydag eraill mewn awyrgylch hwylus. Mae’r ffocws ar elfen o chwarae yn cael ei bwysleisio fel dull dysgu i blant datblygu’r sgiliau sydd eu hangen arnynt er mwyn dod yn ddysgwyr da i adeiladu eu hyder (Rose, et al, 2016). 
Oherwydd gwelir Dan wedi diflasu yn yr ystafell dosbarth, bydd yr ymyrraeth yma yn rhoi’r cyfle i ennyn diddordeb Dan gyda gwrthrychau maent yn hoffi neu lun o raglen teledu maent yn gwylio. Mae Donaldson (2015) yn pwysleisio’r angen i athrawon gosod tasgau a dewis gweithgareddau sy’n adeiladu ar wybodaeth a phrofiad blaenorol i ennyn diddordeb. 
Wrth weithredu’r ymyrraeth yma, mae’n bwysig cyfeirio at yr amser maent yn para, mae Dan yn diflasu o fewn awyrgylch ystafell dosbarth am amser hir, a bron byth yn dangos cyffro i dasgau. Mae gan yr ymyrraeth yma cyfle i weld Dan am gyfnodau byr i gadw’r cyffro yn y sesiwn. Mae ymchwil Gross (2018) yn amlinellu pwysigrwydd parhad o fewn sesiynau ymyrraeth, a gwelir cyfnodau byrrach yn fwy effeithiol am ddysgwyr ysgol gynradd efo anawsterau iaith, ac maent yn teimlo’n llai ffurfiol. Er hynny mae Westerveld et al (2020) yn dadlau mae dysgwyr angen mwy o amser i ddefnyddio’u sgiliau. Gan dderbyn hynny, bydd angen agosáu at barhad y sesiwn efo hyblygrwydd, a gweld beth sydd yn gweithio gorau i Dan. Pwysleisiwyd Ryder (2018) yr angen i ddefnyddio gwahanol strategaethau i bersonoli’r dysgu. Dyma ble bydd angen ystyried yr elfen yma i sicrhau mae’r ymyrraeth yn para am yr amser cywir, ond hefyd mewn amser addas i Dan yn ystod y diwrnod ysgol.
I grynhoi’r manteision weithredu’r ymyrraeth yma, bwriedir cyfeirio at gyfleoedd i weithredu’r ymyrraeth tu allan yr ysgol. Mae’r ymyrraeth yma yn cynnwys gweithgareddau i gymryd adref, a chynnig gemau a chystadleuaeth i gwblhau efo aelodau’r teulu er mwyn dychwelyd a thrafod mewn sesiwn. Noda Rose et al (2016) am bwysigrwydd ansawdd perthnasoedd, nid yn unig rhwng y cynorthwyydd a’r disgybl ond rhwng teulu’r digybll a’r cynorthwyydd hefyd, ymhellach mae’r tîm o amgylch y plentyn yn allweddol i ymyraethau effeithiol. Yn debyg, yn ôl Machmud (2023) mae’r rhieni yn chwarae rôl hanfodol mewn darparu amgylchedd cefnogol, dylai’r rhieni creu cyfleoedd i’r plentyn ymarfer eu sgiliau llafar a chyfathrebu mewn cyd-destun cyfarwydd.

Bwriedir symud ymlaen at drafod cyfyngiadau sydd yn amlygu wrth weithredu’r ymyrraeth yma. Un o’r heriau gall arddangos yw’r ffaith bod un aelod o staff yn arwain yr ymyrraeth. Efallai bydd cyfnodau ble mae’r aelod o staff dynodedig yn absennol, ac felly o ganlyniad ni fydd Dan yn derbyn yr ymyrraeth. I osgoi hwn, gall hyfforddi aelodau o staff arall yn yr ysgol, felly bydd cyfle i Dan derbyn yr ymyrraeth mewn pob achos. Pwysleisir Y Llywodraeth Cymru (2014) dylai cymorth ariannol annog pobl ifanc i fanteisio ar gyfleoedd hyfforddiant newydd, yn yr un ffordd gall awdurdodau lleol annog pobl i fanteisio ar gyrsiau hyfforddiant newydd. Yn ogystal, gall absenoldeb Dan effeithio ar weithrediad yr ymyrraeth. I oresgyn y broblem yma gall yr aelod o staff sicrhau mae amser yn yr amserlen lle mae Dan yn gallu mynychu’r ymyrraeth ar ddiwrnod gwahanol. Trwy ddefnyddio dull hyblyg a phlentyn- canolog mae’n sicrhau mae anghenion y plentyn yn cael eu diwallu (Llywodraeth Cymru, 2004). Gall ystyried hefyd mae posibilrwydd ni fydd yr ystafell sydd yn cynnal yr ymyrraeth ar gael. Felly, bydd angen sicrhau mae ystafell arall i gael yn yr ysgol, lle mae’n addas i gynnal yr ymyrraeth yn yr achos yma.

Mae’r ymyrraeth yma yn digwydd yn ystod amser gwersi, gall hwn arddangos yn broblemus oherwydd mae’r dysgwr yn colli mas ar dasgau dosbarth. Bydd hwn hefyd yn effeithio ar amser mae Dan yn cael i weithio mewn awyrgylch ystafell dosbarth er mwyn ymarfer eu sgiliau cyfathrebu a rhyngweithio. Mae’r cyfle i greu ffrindiau newydd a thrafod efo plant gwahanol yn diflannu. Gall edrych ar gynnal yr ymyraethau yn ystod amser cofrestri neu wasanaeth os mae’n bosib. Felly bydd cyfle i Dan ymuno gyda thasgau dosbarth a chymryd y cyfle i drafod gyda ffrindiau ac ymarfer ei sgiliau gwrando.

Mae’n addas ystyried lles Dan o amgylch y mater yma, oherwydd mae pryder gall Dan teimlo fel maent yn colli mas ar weithgareddau dosbarth, ac efallai yn y pen draw dechrau teimlo’n isel ac effeithio ar ei hunan barch. Mae posibilrwydd bydd Dan yn dechrau teimlo’n ynysig a chwestiynu pam mae angen mynd mas i’r dosbarth a does dim angen i neb arall. Mae’r Llywodraeth Cymru (2014) wedi cyhoeddi Datganiad Llesiant sy’n esbonio pwysigrwydd bod pobl yn hapus yn gorfforol, feddyliol ac emosiynol. Gall datrys y mater yma trwy efallai cyflwyno’r gweithgareddau Speech/Language Link yn y dosbarth gyda phawb. Er hynny, mae dadlau ynghylch llenyddiaeth am strategaethau wahaniaethu i osgoi plant teimlo’n ddihyder wrth weld diffyg her yn y dasg, felly gall gosod tasg agored i bawb trwy roi lefelau gwahanol o gymorth i wahanol ddysgwyr. (Smith & Conti, 2016).  

Mae posibilrwydd ni fydd yr ymyrraeth yma yn gweithio i Dan pob sesiwn, bydd angen ystyried cydweithio gyda Dan fel unigolyn sydd efo’r hawl i wneud dewisiadau eu hun (Llywodraeth Cymru, 2016). Gan ystyried hwn, efallai bydd angen ail gynllunio ac edrych ar sut mae’r sesiynau yn rhedeg gan edrych ar y strategaethau addysgeg ac amser y dydd. Mae’n bosib bydd amser y dydd yn effeithio ar ymrwymiad Dan oherwydd mae wedi blino. Er mae llawer o fanteision i gael wrth gynnal yr ymyrraeth mewn grwpiau bach, mae pryder gall ymddygiad y dysgwyr arall amharu ar ansawdd yr ymyrraeth i Dan. Felly, eto bydd angen defnyddio ymagwedd hyblyg trwy gydol y sesiynau er mwyn sicrhau mae camau mewn lle, a bod strategaethau i gael ac wedi paratoi os mae'r heriau yma yn codi.

Fodd bynnag, os cafwyd cyfle i gynnig syniadau i wella gweithred yr ymyrraeth yma byddaf yn awgrymu defnyddio technoleg fel offer i ddatblygu sgiliau iaith lafar Dan. Gall cymryd dyfais tu allan mewn ardal goedwig a gofyn i’r dysgwyr cymryd lluniau o wrthrychau fel coeden, ddeilen, neu bry copyn. Un o gryfderau Dan yw’r ffaith ei fod yn mwynhau bod tu allan yn yr awyr agored, felly bydd y syniad yma yn ystyried gryfderau’r dysgwr. Yna bydd sbardun i drafod yn y sesiwn, neu gall creu gem trwy drafod y cymariaethau a sut rydym yn gallu disgrifio’r gwrthrychau gan ystyried yr holl synhwyrau. Mae’r posibiliadau wedyn i weithio ar hyd y meysydd dysgu wrth ddefnyddio dyfeisiau technoleg fel Ipad, gall dysgwyr dechrau ymarfer iaith lafar trwy recordio blog neu fideo bach yn cyflwyno’r goedwig neu’r tywydd. Mae astudiaeth yn dangos gall ymyraethau yn seiliedig ar dechnoleg fod yn bwerus iawn (Painter & Bamfield, 2014). Mewn cymhariaeth, er mae astudiaethau ac ymchwil yn dangos effaith cadarnhaol wrth ddefnyddio technoleg, mae pryder mae dysgwyr yn treulio mwy o amser tu fewn yn hytrach na thu fas yn yr awyr agored (Ryder, 2018). 
Syniad arall gall defnyddio i addasu’r ymyrraeth yw cymryd yr ymyrraeth tu hwnt i’r ystafell, er enghraifft dechrau cyflwyno gwobrau i ymuno gyda chlybiau i ymarfer iaith Gymraeg. Dechreuodd Woodlands Community Primary School ‘Criw Cymraeg’ i ennyn diddordeb plant i siarad Cymraeg tu allan y dosbarth, mewn clwb brecwast, siop ffrwythau ac ar yr iard amser egwyl (Estyn, 2020). Mae’n bosib gall yr ymyrraeth yma ennyn diddordeb Dan i ymuno mewn a thasgau fel hyn er mwyn datblygu ei iaith a’r sgiliau cyfathrebu yn Gymraeg. Mae’r ysgol yn nodi’r gwelliant ym medrau llafaredd, darllen ac ysgrifennu'r disgyblion, a hefyd y lefelau hyder wedi gwella ar draws y meysydd dysgu (Estyn, 2020).

Bwriedir crynhoi’r aseiniad yma gan gyfeirio nôl at yr amcanion o ddewis ymyrraeth sydd yn cefnogi dysgu a datblygiad disgybl yn CA2. Dewiswyd ymyrraeth teimlaf bydd Dan yn elwa mwyaf ohonynt gan fydd cyfle i Dan dysgu a datblygu eu sgiliau iaith mewn ffordd effeithiol, a fydd yn gallu cymryd ar ei daith trwy’r ysgol a thu hwnt.
Wrth ystyried y gwahanol theorïau a’r llenyddiaeth ynghylch sut mae plant yn dysgu ac yn datblygu o fewn yr agwedd llythrennedd, sylweddolir mai’n anodd dewis un strategaeth ar gyfer pob dysgwr, oherwydd mae pob un yn unigryw ac yn dysgu mewn gwahanol ffyrdd. Mae nifer o agweddau i gymryd mewn i ystyried wrth feddwl am ymyrraeth benodol i gefnogi Dan. Mae’n glir wrth ymarfer yr ymyrraeth yma, bydd Dan yn elwa nid yn unig efo’i ddatblygiad iaith lafar ond hefyd efo’i ddatblygiad cymdeithasol. Bydd Dan yn gallu ymarfer y sgiliau gartref, mewn clybiau ar ôl ysgol ac ar yr iard efo’r plant arall.

Gan edrych ymlaen at y dyfodol, trwy ystyried y camau nesaf yn y broses yma, gall cofnodi cynnydd Dan pob wythnos a chynllunio i gyd fynd gyda’r cynnydd. Bydd cyfle i gyfathrebu gyda rhieni Dan wrth iddynt wneud cynnydd, a gall cynnal cyfarfod yn fisol neu wythnosol os oes angen er mwyn i’r tîm o amgylch Dan gwybod yn union sut mae’n symud ymlaen ac yn llywio yn yr ymyrraeth. Bydd cyfle i roi awgrymiadau i’r rhieni a bydd cyfle i’r rhieni cynnig syniadau newydd.  

O ganlyniad i’r aseiniad yma, mae’n addas cyfeirio at Y Safonau Proffesiynol ar gyfer Addysgu ac Arweinyddiaeth (Llywodraeth Cymru, 2017). Mae'r aseiniad yma wedi cyffwrdd ar y safon Cydweithredu trwy ystyried y parodrwydd i gydweithio gydag eraill o fewn yr ysgol a thu allan er mwyn cynyddu effeithiolrwydd proffesiynol. Mae’r safon Arloesi hefyd yn arddangos wrth ystyried y themâu yn yr aseiniad yma. Gwelwyd elfen o werthuso wrth drafod manteision a heriau’r ymyrraeth. Yn bennaf, sylweddolwyd yr angen i fi fod yn flaengar gan ddatblygu technegau a dulliau i wella deilliannau addysgeg. 

Yn y dyfodol, bwriedir cymryd y sgiliau yma defnyddiwyd wrth archwilio’r ymyrraeth a’u heffeithiau i wella fy ymarfer, ac i ystyried unigrwydd pob unigolyn yn y dosbarth. Byddaf yn barod i adfyfyrio ar addysgeg wanhaol i siwtio’r dysgwyr. Yn olaf, byddaf yn barod i agosáu at ymyraethau gwahanol efo gofal wrth ystyried manteision a chyfyngiadau cyn ymarfer. 





























Atodiad A
[image: A diagram of a pyramid

Description automatically generated with medium confidence]

Gross, J. (2018) Time to Talk Implementing Outstanding Practice in Speech, Language and Communication Second Edition
Routledge, Abingdon 
Ar gael: https://www.taylorfrancis.com/pdfviewer/
Cyrchwyd: 04/04/24   (Tudalen 27)

[image: A graph with a line going up

Description automatically generated]Atodiad B

Gross, J. (2018) Time to Talk Implementing Outstanding Practice in Speech, Language and Communication Second Edition
Routledge, Abingdon  (Tudalen 2)
Ar gael: https://www.taylorfrancis.com/pdfviewer/
Cyrchwyd: 04/04/24









Rhestr Cyfeirnodi 

Addysg Cymru. (2023) Camau i’r Dyfodol – Datblygu cynnydd dysgu ar y cyd yng Nghymru Gorffenaf 17, 2023
Ar gael: https://addysgcymru.blog.llyw.cymru/2023/07/17/camau-ir-dyfodol-datblygu-cynnydd-dysgu-ar-y-cyd-yng-nghymru/
Cyrchwyd: 03/04/24

Alharbi, J. (2023) Insight into the role of Interaction in Language Acquisition: Vygotsky’s Interactionist Theory of Language
Arab World English Journal Volume 14 pp .281 - 294 
Ar gael: https://dx.doi.org/10.24093/awej/vol14no2.20 
Cyrchwyd: 05/04/24


BERA. (2018) Ethical Guidelines for Educational Research 4th Edition
Ar gael: https://www.bera.ac.uk/publication/ethical-guidelines-for-educational-research-2018-online
Cyrchwyd: 05/04/24


Chomsky, N. (2006) Language and Mind Third Edition 
Cambridge University Press, New York
Ar gael: https://www-fulcrum-org.ezproxy.uwtsd.ac.uk/epubs/ff365766w?locale=en#page=3
Cyrchwyd: 03/04/24

Donaldson, G. (2015) Dyfodol Llwyddiannus
Ar gael: https://www.llyw.cymru/sites/default/files/publications/2018-03/dyfodol-llwyddiannus.pdf
Cyrchwyd: 03/04/24

Dowdall, N. et al (2020) Shared Picture Book Reading Interventions for Child Language Development: A Systematic Review and Meta-Analysis 
Child Development, March/April 2020, Volume 91, Number 2, Pages e383–e399 
Ar gael: https://web-p-ebscohost-com.ezproxy.uwtsd.ac.uk/ehost/pdfviewer/pdfviewer?vid=0&sid=38a4e4ee-564b-42e8-b9c9-c7eea641dc83%40redis
Cyrchwyd: 05/04/24

Estyn. (2020) Codi Safonau yn y Gymraeg 
Ar gael: https://www.estyn.llyw.cymru/arfer-effeithiol/codi-safonau-yn-y-gymraeg?_ga=2.155598011.1810908223.1712245510-46515681.1712245510
Cyrchwyd: 04/04/24

Gross, J. (2018) Time to Talk Implementing Outstanding Practice in Speech, Language and Communication Second Edition
Routledge, Abingdon 
Ar gael: https://www.taylorfrancis.com/pdfviewer/
Cyrchwyd: 04/04/24

Guldberg, H. (2009) Reclaiming Childhood: Freedom and Play in an Age of Fear
Routledge, Abingdon
Ar gael: https://ebookcentral.proquest.com/lib/trinity/reader.action?docID=425511
Cyrchwyd: 04/04/24

Heritage, M. (2008) Learning Progressions: Supporting Instruction and Formative Assessment
National Center for Research Evaluation, Standards and Student Testing
University of California, Los Angeles.
Ar gael: https://uk.renaissance.com/wp-content/uploads/2014/03/learning-progressions-supporting-instruction-and-formative-assessment.pdf
Cyrchwyd: 03/04/24

International Educational Assessment Network. (2020) Rethinking Learner Progression for the Future
Ar gael: https://ssrn.com/abstract=3806697 
Cyrchwyd: 03/04/24

Law. J. et al. (2017) Speech and language therapy interventions for children with primary speech and/or language disorders. The Cochrane Database of Systematic Reviews vol. 2017,1 
Ar gael: https://www.ncbi.nlm.nih.gov/pmc/articles/PMC6464758/
Cyrchwyd: 05/04/24

Llywodraeth Cymru (2016) Cynnwys a chynorthwyo disgyblion
Ar gael: https://www.llyw.cymru/sites/default/files/publications/2018-05/canllawiau-cynnwys-a-chynorthwyo-disgyblion_0.pdf
Cyrchwyd: 04/04/24

Llywodraeth Cymru. (2021) Cod Anghenion Dysgu Ychwanegol Cymru 2021
Ar gael: https://www.llyw.cymru/sites/default/files/publications/2022-06/220622-cod-anghenion-dysgu-ychwanegol-cymru-2021.pdf
Cyrchwyd: 05/04/24

Llywodraeth Cymru. (2020) Cwricwlwm i Gymru
Ar gael: https://hwb.gov.wales/cwricwlwm-i-gymru/ieithoedd-llythrennedd-a-chyfathrebu/
Cyrchwyd: 05/04/24

Llywodraeth Cymru. (2021) Y Cwricwlwm i Gymru - Y Cod Cynnydd
Ar gael: https://www.llyw.cymru/sites/default/files/publications/2021-11/cwricwlwm-i-gymru-y-cod-cynnydd.pdf
Cyrchwyd: 05/04/24

Llywodraeth Cymru, (2014) Deddf Gwasanaethau Cymdeithasol a Llesiant (Cymru)
Ar gael: https://www.llyw.cymru/sites/default/files/publications/2019-05/deddf-gwasanaethau-cymdeithasol-a-llesiant-cymru-2014-gwybodaeth-hanfodol.pdf
Cyrchwyd: 05/04/24

Llywodraeth Cymru. (2017) Cyflwyniad i’r Safonau Proffesiynol ar gyfer Addysgu ac Arweinyddiaeth
Ar gael: https://hwb.gov.wales/api/storage/439cef1d-0428-42b6-82bf-f5153939b3df/cyflwyniad-ir-safonau-proffesiynol-ar-gyfer-addysgu-ac-arweinyddiaeth-taflen.pdf
Cyrchwyd: 05/04/24

Llywodraeth Cymru. (2008) Fframwaith addysg bersonol a chymdeithasol ar gyfer dysgwyr 7-19 oed yng Nghymru.
Ar gael: https://hwb.gov.wales/api/storage/e2c158b7-41d2-4c0e-a4aa-865c15551eb5/fframwaith-addysg-bersonol-a-chymdeithasol.pdf
Cyrchwyd: 03/04/24

Llywodraeth Cynulliad Cymru. (2004) Cod Ymarfer Anghenion Addysgol Arbennig Cymru.
Ar gael:| https://www.llyw.cymru/sites/default/files/publications/2018-03/cod-ymarfer-anghenion-addysgol-arbennig-cymru.pdf
Cyrchwyd: 03/04/24

Machmud, H. et al.  (2023) Supporting children with speech delay: Speech therapy intervention frameworks from preschool teachers. 
International Journal of Instruction, 16(4), 485-502.
Ar gael: https://doi.org/10.29333/iji.2023.16428a 
Cyrchwyd: 05/04/24

Malone, J. (2017) John B. Watson
Univeristy of Tenessee, Kooxville, USA 
Springer International Publishing 
Ar gael: https://www.researchgate.net/profile/John-Malone-10/publication/319076898_John_B_Watson/links/59fbdef6a6fdcca1f2930601/John-B-Watson.pdf
Cyrchwyd: 03/04/24

Mc Gilvray, J. (2014) Chomsky: Language, Mind and Politics Second Edition
Polity Press, Cambridge 
Ar gael: https://books.google.co.uk/books?hl=en&lr=&id=wD2TuwYA8-kC&oi=fnd&pg=PR3&dq=Chomsky+language&ots=2N4soNGEgg&sig=zLj0SIasvP7w5sq4u93qLBGvtdY&redir_esc=y#v=onepage&q=Chomsky%20language&f=false
Cyrchwyd: 03/04/24

McNeill, B. et al (2009). Effectiveness of an integrated phonological awareness approach for children with childhood apraxia of speech (CAS). 
Child Language Teaching and Therapy
Volume 25, Issue 3
Ar gael: https://doi.org/10.1177/0265659009339823
Cyrchwyd: 02/04/24

Painter, A. & Bamfield, L. (2014) The new digital learning age: how we can enable social mobility through technology 
Ar gael: https://www.thersa.org/globalassets/pdfs/reports/power_to_create_the_new_digital_age.pdf
Cyrchwyd: 04/04/24

Rose, J. et al. (2016) Health and well-being in early childhood. 
SAGE Publications Ltd
https://doi.org/10.4135/9781473921368
Cyrchwyd: 04/04/24

Ryder, N. (2018) Cefnogi Pob Plentyn
Canolfan Peniarth, Prifysgol Cymru, Y Drindod Dewi Sant
Ar gael: https://adnoddau.s3.eu-west-2.amazonaws.com/pdfs/CefnogiPobPlentyn.pdf
Cyrchwyd: 04/04/24

Ryder, N. (2013) Yr ABC i Anghenion Ychwanegol
Canolfan Peniarth, Prifysgol Cymru, Y Drindod Dewi Sant

Sawyer, J.E. & Stetsenko, A. (2018) Revisiting Marx and problematizing Vygotsky: A transformative approach to language and speech internalization 
Temple University, USA 
The Graduate Center, City University of New York (CUNY), USA 
Ar gael: https://doi.org/10.1016/j.langsci.2018.05.003 
Cyrchwyd: 03/04/24

Smith, S. &. Conti, G. (2016) The Language Teacher Toolkit

Stackhouse, J. & Wells, B. (1997) Children’s Intonation A Framework for Practice and Research.
Ar gael: https://libarch.nmu.org.ua/bitstream/handle/GenofondUA/22304/bee76bdfe2678d761f3e5418dbd782a2.pdf?sequence=1&isAllowed=y
Cyrchwyd: 02/04/24

Westerveld, M. et al. (2020) Reading Success in the Primary Years An evidence-based approach to guide assessment and intervention 
Springer Open
Ar gael: https://doi.org/10.1007/978-981-15-3492-8
Cyrchwyd: 05/04/24




























 pg. 2
image1.png
A
AT
AT
AEEEEEA
AEEETEER

Figure 2.1 The language development pyramid.

Figure 1.1 Proportion of health visitors reporting that they have seen an increase in numbers of
children with speech and communication delay in the past two years.




